Dragi osmaši,

ovaj tjedan predviđen je za utvrđivanje i ponavljanje gradiva koje smo učili tijekom ova 3 tjedna online nastave. Nastavno gradivo Primorske Hrvatske smo završili (osim 8e-imamo još naselja PH). Oni koji još nisu predali svoju zadaću od prošlog tjedna molim ih da to učine prije praznika.

Vaš zadatak za ovaj tjedan je : 1. **OBAVEZNO** riješite kviz za Ponavljanje Primorske Hrvatske u aplikaciji Forms koji sam stavila u Teams-e u Zadatke do četvrtka. Kvizu pristupate na način da otvorite poveznicu koju sam vam dala i ulogirate se sa svojom skole.hr adresom i lozinkom. Na kraju ne zaboravite poslati ☺ i javite ako naiđete na problem.

2. **PO IZBORU** izberite jednu mogućnost:

a) riješiti RB (ono što još niste od Primorske Hrvatske)

b) napraviti umnu mapu u bilježnicu naslova Gospodarstvo Primorske Hrvatske

c) napraviti prezentaciju Primorska Hrvatska-turističke mogućnosti

d) napisati turistički vodič kroz PH (pazite da obuhvatite sve turističke regije )

e)po vlastitom izboru, ako znate koristiti neke alate (dok vam ja ne dam svima upute) možete napraviti svoje putovanje u Tripline ili nekom sličnom programu itd. Prepuštam vas vašoj kreativnosti ☺

Dakle, **obavezno riješite kviz** do početka praznika (dakle do četvrtka) za koji ću dobiti povratnu informaciju. Javite se ako naiđete na problem. Može predmet geografija kako bi svi vidjeli i da možemo zajednički problem otkloniti.

2. zadatak je po izboru, ne radite sve nego izaberite samo jednu mogućnost i to ne šaljete za zadaću. Samo ako netko baš želi jer želi s nama podijeliti svoj uspješan i kreativan rad ☺

Želim vam svima lijepe i ugodne blagdane, kratke ali slatke praznike i da malo odahnete od online škole, a naročito želim i vama i vašim obiteljima puno zdravlja ☺

Pozdravljam vas s meni jednom jako lijepom porukom koju sam ovih dana dobila: Kad moje ruke ne mogu dohvatiti ljude koji su mi dragi, onda ih grlim svojim mislima ☺

U mislima s vama, učiteljica Horvatić